Samotné odvápňovanie kávovaru niekedy nestačí. Okrem vodného kameňa sa totiž v kávovaroch môže usadzovať aj mastnota z kávových zŕn. Pri pákových kávovaroch sa mastnota usadí hlavne v páke a hlave. Horšie sú na tom automatické kávovary, v ktorých sa oleje z kávových zŕn dokážu usadiť vo všetkých zákutiach. Našťastie, na odstránenie kávovej mastnoty zvnútra existuje mnoho špeciálnych prípravkov. Obľúbené sú napríklad čistiace tablety RDS KRONAS, Sage BEC250 alebo Philips Saeco CA6704/10. Mastné škvrny na vonkajšej časti kávovaru vyčistíte jednoducho, pomocou teplej vody so saponátom a handričky.